[[Francis Greville, 8. Baron Brooke]] foretog igen forbedringer og fornyelser af slottet og grunden omkring det. Den 7. Baron Brooke blev [[jarl af Warwick]] i 1759. Det var fjerde gang, titlen blev oprettet. Med genoprettelsen af titlen var slottet atter tilbage på jarlen af Warwicks hænder. [[Daniel Garrett]]s arbejde på Warwick er dokumenteret i 1748, og [[Howard Colvin]] tilskriver Garrett det [[Gotik|gotiske]] interiør i kapellet. [[Lancelot Brown|Lancelot "Capability" Brown]], der stadig var gartner i [[Stowe, Buckinghamshire|Stowe]] og endnu ikke havde fået ry som den vigtigste arkitekt af [[Engelsk landskabshave|engelske landskabshaver]], blev indkaldt af lord Brooke for at give Warwick Castle en mere "naturlig" sammenhæng med floden. Brown forenklede den lange smalle strækning ved at lade den indgå i en plæne, der gik helt ned til flodbredden, og ved at plante naturligt hjemmehørende træer for hver ende af plænen.<ref>Hyams (1971) p. 21</ref>
Kultur Organisationer